Home Ons netwerk Partners Kroodle
Saturnusstraat 60-U84, 2516 AH Den Haag
CONNECT MET Kroodle Fokken Afrika | SkalkSkryf
« Diogenes die wyse
Die week wat was »
November 29, 2012 deur Louwie Loop ek 5 minute gelede om die hek by die straat te gaan sluit. Ek sien `n vreemde kar voor die bure se hek staan. Terwyl ek die hek sluit kom nog `n kar en stop voor ons hek. Ek dog dis die buurman wat nou aangekom het en dat hy sy hek nou sal oopmaak. `n Man klim uit die kar voor ons hek uit en ek groet so in die donker na sy kant toe terwyl hy na die kar wat voor die hek staan toe loop.
Ek sluit die hek en begin huis toe loop. Die volgende oomblik begin `n vrou gil. Die kar wat voor die hek gestaan het en die een wat voor ons hek geparkeer het trek weg en jaag die straat af, met nog een kort op hulle hake terwyl `n vrou in die straat staan en gil dat hulle haar kar gekaap het. Pistool teen die kop en beroof van juwele, handsak, selfoon, kar.
Sommer so, reg voor my. Wat de donner is in hierdie land aan die gang?
Alpha security het binne 5 minute op die toneel opgedaag. Van die Polisie is daar nog geen teken nie.
Net maar nog een misdaad, nog een statistiek waaroor die regering gaan lieg.
En natuurlik moet ons jubel, want niemand is doodgeskiet nie.
Posted in Louwie | Tagged Barbare, Misdaad, Motorkaping, Piesangland | 8 Kommentaar	8 Responses
op November 30, 2012 at 7:19 vm jagternw1976
op November 30, 2012 at 8:25 vm Hannelie
Ek is jammer sy het haar kar verloor. Maar ek is woes bly dat pa nie mooi gekyk het ni anders weet ek sou pa soos n waverse windhond die vrou te hulp gesnel het en dan was daar baie grooter moeilikheid. En ek stem jagternw behalwe die woord wat ek wil gebruik is nie vir publieke verbruik ni. Lief Pa!
op November 30, 2012 at 10:00 vm brieweuitdievreemde
Die skok van so iets, Louwie, is nie in woorde te beskryf nie. Ken jou slegs hier op die www, maar ook maar bly jy’t niks oorgekom nie. Dalk beter dat die polisie nie opdaag nie want dan sal die “secondary traumatization” vir hierdie arme vrou begin in ons patetiese criminal justice (ha-ha) sisteem.
op November 30, 2012 at 11:01 vm boerinballingskap
1) Ek is jammer om hierdie nuus te verneem.
2) Ek is bly dat jy veilig is.
3) Vanaand skree ek saam met jou: Fokken SUID-Afrika! (want in baie Afrika-lande is daar nie sulke misdaad soos in SA nie – ‘n klinkklare bewys dat armoede nie misdaad veroorsaak nie)
op Desember 3, 2012 at 2:15 nm Louwie
So voel mens op daardie oomblik Jagter, maar later effe skaam, weet jy; ons is nie almal so nie, en hulle ook nie?
Ryan Henry Ward skryf: “To have the desire to be compassionate, you have to (be able to) imagine a world that’s better than the one you live in.”
* my byvoegsel.
op Desember 3, 2012 at 2:16 nm Louwie
Dankie H, maar dalk sou die windhond in `n ander koers gehol het 😆
op Desember 3, 2012 at 2:22 nm Louwie
Dalene, slaap ek heel rustig die nag terwyl my vrou lê en wroeg oor wat als kon gebeur het as …
Is `n skok, en is tragies dat dit daagliks gebeur. Buurman straat af se baas se vrou is dieselfde dag by a mall gekaap. Sy was minder gelukkig. Hulle het haar later naby `n township uit die kar uit gegooi. Sy het oorleef, maar gaan sy ongeskonde daarvan afkom?
So broei die haat en begeerte tot vergelding. Iewers moet dit stop.
op Desember 3, 2012 at 2:31 nm Louwie
BinB, ek glo ook armoede het daar min mee te maak. Die naweek se Rapport vertel juis dat plaasmoorde besig is om toe te neem in brutaliteit. Mense se velle word van hulle lywe af gekerf terwyl hulle lewe. Kinders word in `n bad vol kookwater gegooi om te verdrink. Jy doen nie so iets aan iemand net omdat jy arm is nie.
En baie van die moordenaars is uitlanders en kan dus nie aanspraak maak daarop dat dit apartheid is wat hulle so moordadig laat optree nie.
Die ANC lei jong mans op in millitêre kampe en plaas hulle uit na die platteland onder vreemde voorwendsels. Ek glo die erge graad van sadisme gedurende `n plaasaanval is nie `n primêr `n boodskap aan blankes om hulle van hulle plase te verdryf nie, dit is `n boodskap aan hulle “hanteerders” om te wys “ons was hier, dit is ons handewerk.”